Lodzė

Lòdzė  () – miestas-apskritis Lenkijos centrinėje dalyje, trečiasis pagal gyventojų skaičių šalies miestas. Lodzės vaivadijos sostinė. Per Lodzę teka Neras, Ludka, čia susikerta daug geležinkelio linijų (miesto teritorijoje yra 10 geležinkelio stočių), veikia tarptautinis oro uostas. Lodzėje ir jos apylinkėse pagaminama apie pusė šalies tekstilės gaminių. 

 Istorija 

Pirmą kartą rašytiniuose šaltiniuose minimas 1332 m. Sparčiai pradėjo augti XIX a., stiprėjant tekstilės pramonei. Tuo metu miestas buvo Petrakavo gubernijos Lodzės apskrities centras.

 Lietuviai 

XIX a. pab.- XX a. pr. mieste gyveno lietuvių – mokytojų ir darbininkų. 1899–1923 m. Lodzės mokyklose dėstė chorvedys Vincas Bacevičius, kurio vaikai Kęstutis Bacevičius, Vytautas Bacevičius, Gražina Bacevič taip pat tapo žinomais muzikais. Nuo 1959 m. Lodzės operos teatre dainavo J. Petraškevičiūtė. 1966-67 m. trumpai veikė Lenkijos lietuvių visuomeninės draugijos Lodzės skyrius. Mieste gyveno ir mirė advokatas ir politikas Jonas Bucevičius.

 Sportas 
 Futbolas 
 ŁKS Łódź – futbolo klubas.foot.dk archyvas 
 KS Widzew Łódź – futbolo klubas.foot.dk archyvas 
 UKS SMS Łódź (moterys) – Lenkijos 2021–2022 m. moterų futbolo čempionės.https://globalsportsarchive.com/team/soccer/uks-sms-lodz/55205/
 ŁKS stadionas, kurio talpa 5 700 žiūrovų.

 Miestų partnerystė 

Miestai, su kuriais Lodzė yra užmezgusi partnerystės ryšius:

  Bareiras, Portugalija
  Chemnicas, Vokietija
  Ivanovas, Rusija
  Kaliningradas, Rusija
  Lionas, Prancūzija
  Minskas, Baltarusija
  Mursija, Ispanija
  Odesa, Ukraina
  Erebru, Švedija
  Puebla, Meksika
  Rustavis, Gruzija
  Štutgartas, Vokietija
  Segedas, Vengrija
  Tamperė, Suomija
  Tel Avivas, Izraelis
  Tiandzinas, Kinija
  Vilnius, Lietuva
  Palanga, Lietuva
</div>

 Šaltiniai 

Kategorija:Lodzės vaivadijos miestai